**(Dėl produktų tiekimo pagal Vaisių ir daržovių bei pieno ir pieno produktų vartojimo skatinimo vaikų ugdymo įstaigose programą rekomendacinės pavyzdinės sutarties forma)**

**DĖL PRODUKTŲ TIEKIMO PAGAL VAISIŲ IR DARŽOVIŲ BEI PIENO IR PIENO PRODUKTŲ VARTOJIMO SKATINIMO VAIKŲ UGDYMO ĮSTAIGOSE PROGRAMĄ SUTARTIS**

202\_ m. [įrašyti mėnesį ir dieną]

[įrašyti pasirašymo vietą]

[nurodyti tiekėjo pavadinimą], juridinio asmens kodas [nurodyti], registruota buveinė adresu [nurodyti adresą], atstovaujamo [nurodyti], veikiančio (-s) pagal [nurodyti] (toliau – Tiekėjas),

ir [nurodyti ugdymo įstaigos pavadinimą], juridinio asmens kodas [nurodyti], [nurodyti adresą], atstovaujamo [nurodyti], veikiančio (-s) pagal [nurodyti] (toliau – Gavėjas),

toliau abi kartu vadinamos Šalimis, o kiekviena atskirai – Šalimi,

atsižvelgiant į tai, kad Žemės ūkio agentūra prie Žemės ūkio ministerijos (toliau – Agentūra) yra patvirtinusi tinkamu Tiekėju Vaisių ir daržovių bei pieno ir pieno produktų vartojimo skatinimo vaikų ugdymo įstaigose programoje (toliau – Programa) ([įrašyti datą] Tiekėjo patvirtinimo liudijimas Nr. [įrašyti numerį]),

sudarė šią Sutartį dėl produktų tiekimo pagal Programą (toliau – Sutartis).

1. **SUTARTIES OBJEKTAS**
   1. Šia Sutartimi Šalys susitaria dalyvauti Programoje.
   2. Tiekėjas įsipareigoja nemokamai Gavėjui tiekti Sutarties [įrašyti Sutarties priedą] priede nurodytus produktus, (toliau – produktai), o Gavėjas įsipareigoja išdalyti nemokamai produktus vaikams, lankantiems ikimokyklinio ugdymo įstaigas ir bendrojo ugdymo mokyklas ir ugdomiems pagal ikimokyklinio, priešmokyklinio ir pradinio ugdymo programas (ikimokyklinio ir priešmokyklinio amžiaus vaikai, 1–4 klasių mokiniai) (toliau – vaikų tikslinė grupė).
   3. Produktai tiekiami pagal Gavėjo nurodytą lankančių tikslinės grupės vaikų sąrašinį skaičių – [įrašyti skaičių] ir norinčių dalyvauti Programoje tikslinės grupės vaikų skaičių – [įrašyti skaičių[[1]](#footnote-2)].
2. **GAVĖJO TEISĖS IR ĮSIPAREIGOJIMAI**

2.1. Gavėjas įsipareigoja:

2.1.1. susipažinti ir laikytis Vaisių ir daržovių bei pieno ir pieno produktų vartojimo skatinimo vaikų ugdymo įstaigose programos 2023–2029 mokslo metų strategijos, patvirtintos Lietuvos Respublikos žemės ūkio ministro 2023 m. gegužės 3 d. įsakymu Nr. 3D-299 „Dėl Vaisių ir daržovių bei pieno ir pieno produktų vartojimo skatinimo vaikų ugdymo įstaigose programos 2023–2029 mokslo metų strategijos patvirtinimo“ (toliau – Strategija) ir Vaisių ir daržovių bei pieno ir pieno produktų vartojimo skatinimo vaikų ugdymo įstaigose programos įgyvendinimo taisyklių, patvirtintų Lietuvos Respublikos žemės ūkio ministro 2017 m. rugsėjo 21 d. įsakymu Nr. 3D-599 „Dėl Vaisių ir daržovių bei pieno ir pieno produktų vartojimo skatinimo vaikų ugdymo įstaigose programos įgyvendinimo taisyklių patvirtinimo“ (toliau – Taisyklės) reikalavimų;

2.1.2. pakabinti prie pagrindinio įėjimo esančioje nuolatinėje aiškiai matomoje vietoje plakatą, informuojantį, kad Gavėjas dalyvauja Programoje;

2.1.3. gautus produktus nemokamai išdalyti nurodytai tikslinei grupei, nurodytu Strategijos 13 punkte periodiškumu;

2.1.4. gautus produktus išdalyti neviršijant vienos porcijos dydžio nurodyto Strategijos 20 punkte;

2.1.5. gautus produktus nurodytus Strategijos 20.1 punkte, paruošti ir pateikti vartojimui, kaip nurodyta Strategijos 21 punkte;

2.1.6. neturint tinkamų pajėgumų laikyti tiekiamus produktus, kaip nurodyta produktų laikymo sąlygose, užtikrinti, kad vaikai galėtų suvartoti produktus per 2 (dvi) valandas nuo jų pristatymo;

2.1.7. kiekvieną kartą pristatant produktus tikrinti pristatytų produktų kiekį, asortimentą ir kokybę;

2.1.8. užtikrinti tinkamą, pagal Programą tiekiamų produktų naudojimą, įskaitant užtikrinimą, kad produktai:

2.1.8.1. nebūtų naudojami įprastiniam maistui ugdymo įstaigose ruošti;

2.1.8.2. nebūtų naudojami produktams, kurie yra įprasto vaikų maitinimo dalis, pakeisti;

2.1.8.3. tvarkyti pristatytų ir išdalytų produktų apskaitą pagal Agentūros nustatytos formos registrą (Sutarties [įrašyti Sutarties priedą] priedas);

2.1.9. pateikti mokymosi dienų skaičių ir atostogų grafikus;

2.1.10. informuoti Tiekėją, apie bet kokius pasikeitimus, turinčius įtakos Programos įgyvendinimui, įskaitant produktų pristatymo į ugdymo įstaigas sąlygas ir tvarką, pasikeitimus dėl Programoje dalyvaujančių vaikų skaičiaus, atliekant Sutarties pakeitimus;

2.1.11. pasibaigus produktų dalijimo mėnesiui pateikti Tiekėjui pasirašytą įstaigos vadovo ar atsakingo asmens Išdalytų produktų registrą (Sutarties [įrašyti Sutarties priedą] priedas).

2.1.12. vykdyti švietimo priemones / veiklas (bent vieną veiklą per mokslo metus) iš sąrašo, nurodyto Taisyklių 25 punkte, arba Gavėjo pasirinktas, kurių temos atitinka Programos tikslus ir uždavinius;

2.1.13. pasibaigus mokslo metams, pateikti ataskaitas Tiekėjui arba Agentūrai, jei ugdymo įstaiga yra Tiekėjas, apie ugdymo įstaigose vykdytas švietimo priemones / veiklas;

2.1.14. teikti duomenis Lietuvos Respublikos žemės ūkio ministerijos atrinktiems ūkio subjektams reikalingus Programos stebėsenai vykdyti;

2.1.15. dalyvauti Programos įgyvendinimo vertinimo tyrime, jei Gavėjas buvo atrinktas dalyvauti Programos vertinimo tyrime;

2.1.16. saugoti ne trumpiau kaip 5 (penkerius) metus visus su Programa susijusius dokumentus, įskaitant Sutartį, dokumentus, patvirtinančius produktą pristatymą į ugdymo įstaigą, Išdalytų produktų registrus, dokumentus, susijusius su švietimo veiklų vykdymu, ir sudaryti galimybę su šiais dokumentais susipažinti Agentūrai ar kitoms kompetentingoms institucijoms;

2.1.17. leisti Agentūrai ar kitoms kompetentingoms institucijoms atlikti patikras, siekiant įvertinti, ar tinkamai laikomasi Strategijos ir Taisyklių reikalavimų;

2.1.18. tinkamai vykdyti kitus įsipareigojimus, numatytus Sutartyje ir galiojančiuose teisės aktuose.

2.2. Gavėjas turi teisę:

2.2.1. jei pristatyti produktai neatitinka kokybės reikalavimų arba jų išvaizda / kvapas kelia abejonių dėl šviežumo ir tinkamumo vartoti, nepatvirtinti jų gavimo pristatymo dokumentuose ir raštu informuoti Tiekėją produktų priėmimo dieną dėl akivaizdžių produktų trūkumų priimant produktus;

2.2.2. inicijuoti Sutarties keitimą bei koregavimą.

1. **TIEKĖJO TEISĖS IR ĮSIPAREIGOJIMAI**
   1. Tiekėjas įsipareigoja:
      1. susipažinti ir laikytis Strategijos ir Taisyklių reikalavimų;
      2. pristatyti laiku produktus, atitinkančius Strategijos 1 priede nustatytus kokybės reikalavimus, nurodytus Sutarties 3.1.3 papunktyje;
      3. parengti ir pridėti prie Sutarties produktų sąrašą (pavadinimus), kurie bus tiekiami Gavėjui pagal Programą (Sutarties [įrašyti Sutarties priedą] priedas);
      4. parengti ir pridėti prie Sutarties produktų aprašymus (pakuočių dydžiai, galiojimo terminai, laikymo sąlygos ir kt.) (Sutarties [įrašyti Sutarties priedą] priedas);
      5. parengti ir pridėti prie Sutarties produktų pristatymo grafiką ir kitą informaciją (pristatymo dažnumas, terminai) (Sutarties [įrašyti Sutarties priedą] priedas);
      6. tiekiamus produktus paruošti vartoti;
      7. aprūpinti Gavėją plakatais, informuojančiais apie dalyvavimą Programoje;
      8. produktus Gavėjui pristatyti kartu su PVM sąskaita – faktūra, atskirai nurodant tik apmokėjimui skirtus produktus;
      9. Gavėjui nustačius nekokybiškų produktų tiekimą, per [įrašyti] darbo dienas pakeisti juos į kokybiškus produktus;
   2. Tiekėjas turi teisę:
      1. jei dėl nuo Tiekėjo nepriklausančių aplinkybių Tiekėjas negali pristatyti produktų, Tiekėjas turi teisę keisti produktų pristatymo grafiką;
      2. iniciuoti Sutarties keitimą bei koregavimą.
2. **NENUGALIMOS JĖGOS (*FORCE MAJEUR*E) APLINKYBĖS**

4.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, išvengti ar pašalinti jokiomis priemonėmis. Esant nenugalimos jėgos (*force majeure*) aplinkybėms Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.

4.2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos (*force majeure*) aplinkybes nedelsdama, bet ne vėliau kaip per 5 (penkias) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

4.3. Pagrindas atleisti Šalį nuo atsakomybės atsiranda nuo nenugalimos jėgos (*force majeure*) aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja apie nenugalimos jėgos (*force majeure*) aplinkybių atsiradimą, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

4.4. Jei Sutartis dėl nenugalimos jėgos (*force majeure*) aplinkybių negali būti vykdoma ilgiau kaip 30 (trisdešimt) kalendorinių dienų, bet kuri iš Šalių gali vienašališkai nutraukti Sutartį.

1. **SUTARTIES GALIOJIMAS, NUTRAUKIMAS IR ŠALIŲ ATSAKOMYBĖ**

5.1. Ši Sutartis įsigalioja, kai Sutartį pasirašo abi Sutarties Šalys ir galioja iki [įrašyti datą].

5.2. Sutartis gali būti nutraukta rašytiniu Šalių susitarimu, raštu įspėjus kitą Šalį prieš 30 (trisdešimt) kalendorinių dienų.

5.3. Gavėjas turi teisę vienašališkai nutraukti šią Sutartį, jei Tiekėjas nevykdo ar netinkamai vykdo savo įsipareigojimus pagal šią Sutartį.

5.4. Sutartis gali būti vienašališkai nutraukta, jeigu:

5.4.1. Tiekėjas neįvykdo Sutartyje nustatytų įsipareigojimų;

5.4.2. Gavėjas neįvykdo Sutartyje nustatytų įsipareigojimų;

5.5. Tais atvejais, kai Sutarties sąlygų keitimo būtinybės nebuvo įmanoma numatyti Sutarties sudarymo metu, Sutarties Šalys gali keisti tik neesmines Sutarties sąlygas. Inicijuoti Sutarties sąlygų keitimą ir koregavimą turi teisę Gavėjas ir Tiekėjas. Sutarties sąlygų keitimas ir koregavimas įforminamas raštu, pasirašant abiejų Sutarties Šalių įgaliotiems asmenims, pridedant visą susijusią susirašinėjimo dokumentaciją. Šie dokumentai yra neatskiriama šios Sutarties dalis.

5.6. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.

1. **BAIGIAMOSIOS NUOSTATOS**

6.1. Visi ginčai ir nesutarimai, kylantys iš Sutarties, sprendžiami gera valia ir bendru Šalių sutarimu. Nepavykus ginčo išspręsti derybomis, bet koks ginčas sprendžiamas Lietuvos Respublikos įstatymuose nustatyta tvarka.

6.2. Visi šios Sutarties sąlygų pakeitimai ir papildymai galioja tik tuo atveju, jeigu jie yra įforminti raštu ir pasirašyti abiejų Šalių.

6.3. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai šaliai be išankstinio raštiško kitos Šalies sutikimo.

6.4. Bet kokios nuostatos negaliojimas ar prieštaravimas Lietuvos Respublikos įstatymams ar kitiems norminiams teisės aktams šioje Sutartyje neatleidžia Šalių nuo prisiimtų įsipareigojimų vykdymo. Šiuo atveju tokia nuostata turi būti pakeista atitinkančia teisės aktų reikalavimus kiek įmanoma artimesne Sutarties tikslui bei kitoms jos nuostatoms.

6.5. Šalys pripažįsta ir patvirtina, jog visas šios Sutarties nuostatas aptarė ir sutinka su Sutarties sąlygomis. Šalys privalo vykdyti Sutartį tinkamai ir sąžiningai. Vykdydamos Sutartį, Šalys privalo bendradarbiauti tarpusavyje. Šalys aiškiai konstatuoja, jog visus šios Sutarties terminus ir sąlygas jos laiko pagrįstomis ir įsipareigoja jų laikytis.

6.6. Visi pagal šią Sutartį teikiami oficialūs pranešimai ar informacija turi būti teikiama raštu, lietuvių kalba bei perduodama elektroniniu ryšiu ir / ar paštu. Elektroninis susirašinėjimas pagal šią Sutartį laikomas oficialiu pranešimu. Kontaktinių asmenų vardai, pavardės, susirašinėjimo adresai ir telefono numeriai yra nurodyti šioje Sutartyje. Šalys gali pakeisti minėtus kontaktinius duomenis raštu apie tai pranešdamos kitai Šaliai. Šalis, nepranešusi apie savo skirto asmens ar minimo asmens, atsakingo už šios Sutarties vykdymą ir kontrolę, kontaktinių duomenų pasikeitimus ne vėliau kaip per 1 (vieną) dieną nuo tokių pasikeitimų atsiradimo dienos, netenka teisės remtis informacijos (pranešimų iš kitos Šalies) negavimo faktu.

6.7. Tiekėjo atstovas, atsakingas už Sutarties vykdymą [nurodyti vardą ir pavardę, el. paštą], Gavėjo atstovas atsakingas už Sutarties vykdymą [nurodyti vardą ir pavardę, el. paštą].

6.8. Sutartis pasirašoma 2 (dviem) egzemplioriais, turinčiais vienodą juridinę galią, po vieną kiekvienai Sutarties Šaliai. Ši nuostata netaikoma, kai Sutartis pasirašoma el. parašais.

6.9. Sutarties priedai, kurie pasirašyti Šalių įgaliotų atstovų, yra neatskiriama šios Sutarties dalis:

6.9.1. 1 priedas – Sutarties Tiekiamų produktų sąrašas;

6.9.2. 2 priedas – Išdalytų produktų registro forma;

6.9.3. 3 priedas – Sutarties produktų aprašymai;

6.9.4. 4 priedas – Sutarties produktų pristatymo grafikas.

1. **ŠALIŲ ADRESAI IR REKVIZITAI**

|  |  |
| --- | --- |
| **GAVĖJAS**  [nurodyti ugdymo įstaigos pavadinimą]  [nurodyti adresą]  Tel. Nr.: [nurodyti]  El. p. [nurodyti]  Juridinio asmens kodas [nurodyti]  PVM mokėtojo kodas [nurodyti]  Bankas [nurodyti] bankas  A/S [nurodyti]  Banko kodas [nurodyti]  Direktorius [nurodyti] | **TIEKĖJAS**  [nurodyti Tiekėjo pavadinimą]  [nurodyti adresą]  Tel. Nr.: [nurodyti]  El. p. [nurodyti]  Juridinio asmens kodas [nurodyti]  PVM mokėtojo kodas [nurodyti]  Bankas [nurodyti] bankas  A/S [nurodyti]  Banko kodas [nurodyti]  Direktorius [nurodyti] |

1. Norinčių dalyvauti Programoje tikslinės grupės vaikų skaičius, negali viršyti ugdymo įstaigą lankančių tikslinės grupės vaikų sąrašinio skaičiaus. [↑](#footnote-ref-2)